# Ben E. King

### Wikipedia

Ben E. King (syntymänimi Benjamin Earl Nelson, s. 28. syyskuuta 1938, Henderson, North Carolina) on yhdysvaltalainen soul/pop -laulaja. Hänen kuuluisin hittinsä on "Stand by Me", jonka hän on esittänyt ja osittain sanoittanut. Se nousi musiikkilistoille vuosina 1961 ja 1986. Monet artistit ovat julkaisseet kappaleesta coverin ja heistä kuuluisin lienee John Lennon.

Ben Nelson liittyi vuonna 1958 jäseneksi yhtyeeseen nimeltä The Five Crowns, jonka tyylilajina oli doo wop. Myöhemmin samana vuonna, The Driftersin manageri erotti kaikki yhtyeen jäsenet ja pyysi The Five Crownsin jäseniä heidän tilalleen, johon kaikki muut paitsi yksi suostuivat. Driftersin hittejä uudella kokoonpanolla olivat mm. "There Goes My Baby", "Save the Last Dance for Me", "Dance With Me," "This Magic Moment," "I Count the Tears," ja "Lonely Winds".

Erottuaan yhtyeestä 1960 Nelson lähti soolouralle ja otti taiteilijanimekseen Ben. E. Kingin. Hänen ensimmäinen soolohittinsä oli vuonna 1961 julkaistu "Spanish Harlem". Seuraava single "Stand by Me" julkaistiin samana vuonna ja se oli suuri menestys. Listoille se nousi Kingin esittämänä vielä vuonna 1986, kun ensi-iltansa sai elokuva Stand by Me – viimeinen kesä. Elokuva on nimetty kappaleen mukaan, joka toimii myös tunnusmusiikkina. Muita Kingin hittejä olivat mm. "What is Soul?" ja "Supernatural Thing, part 1".

King on perustanut hyväntekeväisyysjärjestön nimeltä Stand By Me Foundation.

## [muokkaa] Aiheesta muualla

- Ben E. King Internet Movie Databasessa (IMDb.com) (englanniksi)
- Ben E. King - VH1.com profiili
- Stand By Me Foundation - kotisivu

| Tämä laulajaa käsittelevä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/e/n/Ben_E._King_5c8f.html

Luokat: Laulajatyngät | Yhdysvaltalaiset muusikot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français